༄༅།།རྒྱ་གར་གཞུང་གིས་དཔལ་ལྡན་འབྲུག་པའི་ཆོས་བརྒྱུད་རྗེས་དྲན་གྱི་སྦྲག་ཐམ་ཞིག་འགྲེམ་སྤེལ་བྱེད་རྒྱུ་ཡིན་གནས་ཐོས་པ་ནི་གློ་བུར་ཉམས་དགའ་སྣང་ཞིག་བྱུང་།ཡང་ངེད་རང་ངོས་ནས་སྦྲག་ཐོག་ཡི་གེ་མ་བཏང་བར་ལོ་བཅུ་ཕྲག་ལྷག་ཕྱིན་སོང་བས་དེང་སང་མི་ག་ཚོད་ཙམ་ཞིག་གིས་སྦྲག་ཐོག་ཡི་གེ་གཏོང་གི་ཡོད་དམ་སྙམ་པའི་བསམ་བློ་བྱབ་ཆུང་ཞིག་ཀྱང་འཁོར་བྱུང་།དྲྭ་རྒྱ་གསར་གཏོད་མ་བྱས་པའི་སྔ་རོལ་ལོ་ཉི་ཤུ་ཙམ་གྱི་གོང་དུ་ཡིན་ན་སྦྲག་ཐམ་འདི་ཆུ་ཚོད་འགའ་ཤས་ནང་འགྲེམ་ཚོང་ཐུབ་ཡོད་སྲིད།སྦྲག་ཐམ་འདི་ལ་མང་མོས་ཆེན་པོ་ཡོང་བའི་རེ་བ་ཡོད།གང་ལྟར་ནའང་སྤྲོ་སེམས་འཁོལ་པོ་བྱུང་།བདག་ཅག་གི་སྟོན་པའི་དུས་ཆེན་གསུམ་འཛོམས་ཀྱི་དུས་ཚིགས་ཁྱད་པར་ཅན་ཉིན་སྦྲག་ཐམ་འདི་འགྲེམ་སྤེལ་བྱས་པ་ནི་ལོ་རྒྱུས་ཀྱི་རང་བཞིན་ལྡན་པ་ཞིག་རེད།